  Виталий Пронин 13-тӥ июне туэ понна берпуметӥзэ огъя кун экзаменъёс сётӥзы. Литератураез кунысьтымы ог 57 сюрс егитъёс бырйизы, 46 сюрсэз соос пӧлысь — али школаез быдтӥсьёс. Географияя тодонзэс эскеризы 33 сюрс адямиос, 3 сюрсэз — школаез яке шор дышетскон интыосыз азьвыл аръёсы йылпумъямъёс.Огъя кун экзамен нуналэ ЕГЭ-лэн куд-ог вариантъёсыз валэктонъёсынызы ӵош Интернетэ сюризы. Котькудӥз сыӵе учыр али эскериське. Катэз тӥясьёс кыл кутозы, экзаменын люкам баллъёссы ӵушемын луозы но, туэ понна кыкетӥзэ со предметъя ик ЕГЭ сётыны соосты уз ни лэзе.Валтӥсь предметъёсъя — математикая но ӟуч кылъя — огъя кун экзаменъёс нырысь ик радъяськизы. Математикаез гожтэмъёс пӧлысь тужгес ӧжытсэ 24 баллэз ӧз люкалэ 7,6 процент дышетскисьёс. Туннэ, 19-тӥ июне, соослэн вань луонлыксы оценказэс тупатыны, угось математикаез сётымтэос аттестаттэк кылё.100 балл люказы 500-лэсь трос пыриськемъёс. Рособрнадзор ивортэмъя, кунысьтымы 14 улосъёсын вылӥ балл басьтэмъёслэн тодон-валанзы эшшо огпол эскеремын луоз. Удмуртия со улосъёс пӧлын ӧвӧл.Туспуктэмез: repetitor-po-russkomu.ru Теги: ЕГЭ  